Sviktet av Porsena måtte Tarquinius seg om etter andre for støtte. Han ble til sist beseiret i 498 eller 496 f.Kr. da han overtalte sin svigersønn, Octavius Mamilius, diktator av Tusculum, til marsjere mot Roma i spissen for en hær. Den romerske hæren ble ledet av Albus Postumius Albus og Titus Aebutius Elva, mens den aldrende kongen og hans siste gjenværende sønn, Titus Tarquinius, fulgte med en styrke av landsforviste romere. Slaget ved Regillus, en innsjø i nærheten av Roma, ble hardt utkjempet, og med store tap på begge sider. Octavius Mamilius ble drept, Aebutius hardt skadd, og Titus Tarquinius unnslapp med nød og neppe. Roma beholdt sin frihet.